Dragi roditelji,

obavještavamo Vas o nastavku aktivnosti i uputama uz pregled djece za upisu u 1. razred osnovne škole za 2020./2021.

Molimo Vas da se pridržavate dogovorenog termina za pregled. Ukoliko iz bilo kojeg razloga roditelj ne može dovesti dijete u dogovorenom terminu , najmanje dva dana prije treba nam javiti.

Popis dokumentacije koju trebate ponijeti na pregled:

1. ispunjeni upitnik za roditelje koji ste dobili s pozivom

2. cjepnu iskaznicu

3.cjepni karton

4. zdravstvenu iskaznicu

5. dokumentacija ukoliko postoji (povijest bolesti u slučaju kroničnog oboljenja, nalazi logopeda i/ili psihologa, Rješenje o tjelesnom oštećenju, mišljenje predškolske ustanove/vrtića (ukoliko postoji)…)

Nalaz doktora dentalne medicine (zubna putovnica) i vađenje krvi provesti će se naknadno ukoliko to epidemiološka situacija bude dozvoljavala.

Prema preporuci HZJZ pri upisu će se obaviti cijepljenje.

VAŽNO!

Prilikom dolaska na pregled u pratnji smije biti samo jedan roditelj,a dolazi se točno u vrijeme termina za pregled. Sukladno epidemiološkim mjerama i preporukama, prije ulaska u čekaonicu će se djeci i pratnji mjeriti tjelesna temperatura. Djeca i odrasli s febrilitetom i respiratornim simptomima neće biti primljeni. Obavezna dezinfekcija ruku prije ulaska u ordinaciju. Odrasle osobe u pratnji molimo da dođu s maskom. Prije ulaska na pregled roditelj će ispuniti izjavu o mogućem riziku zaraze SARS-CoV-2 virusom za sebe i dijete.

KONTAKT BROJ TELEFONA I E-MAIL ADRESE NADLEŽNOG TIMA

Ivana Pavić, dr.med.spec. školske medicine, voditelj službe 034/ 311-575

[skolska2.medicina@zjz-pozega.hr](mailto:skolska2.medicina@zjz-pozega.hr) 099/3179-528

Daria Ivanković, bacc.med.techn. 034/311-574

[skolska2.medicina.sestra@zjz-pozega.hr](mailto:skolska2.medicina.sestra@zjz-pozega.hr)

Radno vrijeme PON, SRI, ČET, PET 07-15

UTO 11-19

Za dodatne informacije može se zvati svaki dan od 13-14:30